section_heading: Pokretljivost
paragraph_text: S obzirom na to da je Fuchs namijenjen transportu i izviđanju, njegova pokretljivost je jako dobra. U Fuchs oklopna vozila se ugrađuju Dieselovi motori Mercedes-Benz OM 402A koji razvijaju maksimalnih 320 KS pri 2500 okretaja u minuti. Snaga se prenosi na sve kotače (6x6) preko automatske transmisije ZF Model 6 HP 500. Maksimalna brzina vozila po dobrom putu je 105 km/h, a domet 800 km.